b'\n_START_ARTICLE_\nBrian Greene\n_START_SECTION_\n\xc5\xbdivljenje\n_START_PARAGRAPH_\nKot \xc4\x8dude\xc5\xbeni otrok se je izkazal v matematiki. Pri petih letih je bil zmo\xc5\xbeen med seboj mno\xc5\xbeiti 30-mestna \xc5\xa1tevila. Da je res sposoben, pri\xc4\x8da tudi to, da ga je \xc5\xbee pri dvanajstih letih matematiko moral u\xc4\x8diti profesor z Univerze Columbia, ker je \xc5\xbee prekora\xc4\x8dil srednje\xc5\xa1olski nivo matematike. Diplomiral je na Univerzi Harvard, doktorat pa je zagovarjal na Univerzi v Oxfordu, kjer je prejemal \xc5\xa1tipendijo Rhodes. Leta 1995 je postal profesor na Univerzi Cornell, leta 1996 pa je postal profesor fizike in matematike na Univerzi Columbia._NEWLINE_Greene je avtor knjige \xc4\x8cudovito Vesolje: superstrune, skrite dimenzije in iskanje kon\xc4\x8dne teorije vsega, v knjigi za nepoznavalce opisuje teorijo superstrun ter M-teorijo. Je dobitnik Aventisove nagrade za znanstvene knjige leta 2000. Knjiga govori kako Calabi-Yaujeve mnogoterosti, kot ve\xc4\x8drazse\xc5\xbeni prostori,\xc2\xa0\xc2\xbbobjemajo\xc2\xab\xc2\xa0na\xc5\xa1e Vesolje. Knjiga je bila v zadnjem izboru za Pulitzerjevo nagrado. Iz knjige \xc4\x8cudovito Vesolje so kasneje naredili oddajo kjer je Greene v vlogi pripovedovalca. Njegova druga knjiga, Tkanina Vesolja (The Fabric of the Cosmos), pripoveduje o prostoru, \xc4\x8dasu ter stvarnosti. Greene ob\xc4\x8dasno u\xc5\xbeiva tudi kot filmski igralec, pomagal je Johnu Lithgowu pri sestavljanju znanstvenih dvogovorov za nanizanko Tretji kamen od sonca, igral je v filmu Frequency._NEWLINE_Od septembra 2000 je Greene predstojnik oddelka za fiziko In\xc5\xa1tituta za strune, kozmologijo in fiziko astrodelcev (ISCAP) Univerze Columbia, kjer skupaj s predstojnikom oddelka za astronomijo Arlinom Crottsom vodi raziskovalni program, ki uvaja teorijo strun k re\xc5\xa1evanju kozmolo\xc5\xa1kih vpra\xc5\xa1anj.'